Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1005/2010. (I. 21.) Korm. határozathoz
Paragraph Index: 744

3. Integrált Városfejlesztési Stratégia módszertani kézikönyv felülvizsgálata a klímaváltozás okozta hatások csökkentése érdekében szükséges intézkedések beépítése érdekében. Forrás --- (szabályozás) Felelõs nemzeti fejlesztési és gazdasági miniszter Indikátor felülvizsgált kézikönyv III. Horizontális intézkedések III/1. Oktatás, képzés, nevelés, szemléletformálás Kiemelt fejlesztési irány az éghajlati alkalmazkodás indokoltságára, eljárásaira vonatkozó hétköznapi ismeretek oktatásának bõvítése a közoktatás és felnõttoktatás (beleértve a politikai elit oktatását) minden szintjén. Ennek során a tárgyra vonatkozó ismeretanyag átadása mellett szükséges egyfelõl a problémaorientált, rugalmas alkalmazkodó magatartás általános, másfelõl az éghajlatváltozás hatásaival kapcsolatos gyakorlati helyzetek, problémák megoldásának elsajátítása. A legfontosabbak ezen a területen: a megelõzés-védekezésre való felkészülõ magatartás, valamint az öntevékenység, önsegítés képességének érvényesítése. Elengedhetetlenül szükséges a társadalmi szemléletváltozás (összefogás, közös felelõsségvállalás) elõsegítése az egyes társadalmi csoportokra vonatkoztatva. Az elsõ fontos lépés a környezeti nevelés: a környezettudatos magatartás, a környezetért felelõs életvitel elõsegítése és annak elérése, hogy a környezettudatos gondolkodásmódon belül a klímatudatosság már a korai gyerekkortól kezdve a különbözõ korcsoportokon keresztül az ember egész életét végigkísérje. Fontos a lakosság magatartására ható, a helyes alkalmazkodó magatartásra ösztönzõ, a legszélesebb társadalmi rétegeket elérõ rendszeres tájékoztatás kialakítása, tartalmi összehangolása. Különös jelentõségû annak hangsúlyozása, hogy az éghajlati alkalmazkodás ésszerû választevékenységei során társadalmi elõnyök, üzleti hasznok, nemzetközi szintû politikai elõnyök is elérhetõk. Fontos továbbá a rendszeres, következetes és gyakorlatias tájékoztatás, információs rendszer mûködtetése, mely helyileg közel van a lakossághoz és a helyi problémák kezelésével foglalkozik (regionális és helyi szint). I. A NÉS-ben meghatározott környezeti nevelés intézményi hátterének fejlesztése érdekében:

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes